Document ID: 32005R0930

UREDBA KOMISIJE (ES) št. 930/2005
z dne 6. junija 2005
o spremembi prilog I, II, III, V, VII in VIII k Uredbi Sveta (EGS) št. 3030/93 o skupnih pravilih za uvoz nekaterih tekstilnih izdelkov po poreklu iz tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (1) in zlasti člena 19 Uredbe,
ob upoštevanju naslednjega:
(1)
Skupna pravila za uvoz nekaterih tekstilnih izdelkov po poreklu iz tretjih držav je treba zaradi upoštevanja številnih najnovejših razvojev posodobiti.
(2)
Svet je s Sklepom 2005/272/ES (2) odobril sklenitev Sporazuma med Evropsko skupnostjo in Republiko Srbijo o trgovini s tekstilnimi izdelki.
(3)
Svet je s Sklepom 2005/244/ES (3) odobril sklenitev Sporazuma med vlado Socialistične republike Vietnam in Evropsko skupnostjo o dostopu na trg. V skladu s členom 1 navedenega sporazuma se obstoječe kvote za Vietnam opustijo. Posledično je treba opustiti tudi dvojno kontrolo za vse tekstilne kategorije.
(4)
Z Uredbo Komisije (ES) št. 1810/2004 (4) so bile uvedene spremembe kombinirane nomenklature, kot je določena z Uredbo Sveta (EGS) št. 2658/87 (5), ki se uporabljajo od 1. januarja 2005. Te spremembe zadevajo tudi nekatere oznake v Prilogi I k Uredbi (EGS) št. 3030/93.
(5)
Uredbo (EGS) št. 3030/93 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Odbora za tekstil, ustanovljenega s členom 17 Uredbe (EGS) št. 3030/93 -
SPREJELA NASLEDNJO UREDBO:
Člen 1
Priloge I, II, III, V, VII in VIII k Uredbi (EGS) št. 3030/93 se spremenijo, kot je določeno v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Določbe za Republiko Srbijo se uporabljajo od 1. julija 2005
Ta uredba je v celoti zavezujoča in se neposredno uporablja v vseh državah članicah.
V Bruslju, 6. junija 2005

Labels: 18
3
1